13. ΝΟΜΟΘΕΤ. ΔΙΑΤΑΓΜΑ της 23/24 Απρ. 1924 Περί τύπου εκθέσεως δόσεως όρκου ενώπιον προξενικών αρχών. Άρθρον μόνον Όρκοι διαταχθέντες δι' αποφάσεων Ελληνικών Δικαστηρίων και διδόμενοι είτε δοθέντες εν Αλλοδαπή ενώπιον Ελληνικών Προξενικών Αρχών, αφορώντες δε περιουσίαν προωρισμένην αμέσως υπέρ σκοπών ενδιαφερόντων τα πολεμικά Υπουργεία εισίν έγκυροι και παράγουσι νομίμους συνεπείας και αν έτι εν τη εκθέσει της ορκοδοσίας δεν γίνεται μνεία της αναγνώσεως και βεβαιώσεως του περιεχομένου αυτής υπό του δόντος τον όρκον, εφ όσον αι σχετικαί εκθέσεις φέρουσι τας υπογραφάς του ορκισθέντος, του Προξένου και του ως γραμματέως συμπράττοντος εν τη εκθέσει υπαλλήλου του Προξενείου, πληρούνται δε κατά τα άλλα υπό του άρθρ. 133 της Πολ. Δικονομίας απαιτούμενα. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 